અમેઠીને ગાંધી પરિવારનો ગઢ માનવામાં આવે છે, આ બેઠક પર કોંગ્રેસ બે જ વખત ચૂંટણી હાર્યું છે 1977 અને 1999. સોનિયા ગાંધી, સંજય ગાંધી પણ આ બેઠક પરથી ચૂંટણી લડી ચૂક્યા છે અને વિજયી બન્યા છે, તેમજ રાહુલ ગાંધી આ બેઠક પર બે વાર ચૂંટાયા છે. ત્યારે આ વખતે ભાજપે રાહુલ ગાંધી સામે સ્મૃતિ ઇરાનીને મેદાનમાં ઉતાર્યા છે, ભાજપ માટે આ બેઠક પર વિજયને સુનિશ્ચિત કરવી જરૂરી છે અને એટલા માટે જ નરેન્દ્ર મોદી દ્વારા આ બેઠક પર ચૂંટણી સભા કરવામાં આવી છે. મોદી દ્વારા ચૂંટણી સભા કરવામાં આવતા ગાંધી પરિવાર હરકતમાં આવી ગયું છે, તેમને પણ એ વાતનો અંદેશો મળી ગયો છેકે ભાજપ આ બેઠકને હડપવા માગે અને તેથી રાહુલ ગાંધીને વિજયી બનાવવા પ્રિયંકા ગાંધી મેદાને ઉતર્યા હતા. આ એક કારણ પણ હોઇ શકે છેકે રાહુલ આજે અમેઠીમાં શા માટે હાજર છે.